Litsebi tsa saense li sitoa ho hlalosa hore na ke hobane’ng ha batho ba elimola—’me ba etsa joalo ka makhetlo a ’maloa ka letsatsi. Esita le masea a ntseng a le ka pōpelong aa elimola. Linōko, limpshe, linoha le litlhapi le tsona lia elimola. Ho na le maikutlo a mangata ka taba ena, ao hangata a hanyetsanang, empa ha ho na a khotsofatsang bafuputsi bohle. Litsebi tse ngata tsa saense li nahana hore ketso ena ea ho hula moea ka metsotsoana e tšeletseng ka tloaelo, ke tsela ea ho tlatselletsa oksijene bokong. Leha ho le joalo, makasine ea Science News e bolela hore “ho fihlela joale, bafuputsi ha ba e-s’o fumane bopaki bo tiisang taba ena.” Liphuputso tse ncha tse entsoeng likhotong li bontša hore “e ka ’na eaba ho elimola ke tsela ea ho pholisa boko ha bo chesa haholo.” Empa ha ho na motho ea hlileng a tsebang.